Suvestinė redakcija nuo 2019-05-21 iki 2020-05-28

Nutarimas paskelbtas: Žin. 2002, Nr. 72-3073, i. k. 1021100NUTA00001125

Nauja redakcija nuo 2016-04-22:

Nr. 379, 2016-04-13, paskelbta TAR 2016-04-21, i. k. 2016-10145

LIETUVOS RESPUBLIKOS VYRIAUSYBĖ

NUTARIMAS

DĖL Karinės medicinos ekspertizės nuostatų patvirtinimo

2002 m. liepos 12 d. Nr. 1125

Vilnius

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 65 straipsnio 5 dalimi ir 67 straipsnio 4 dalimi, Lietuvos Respublikos Lietuvos šaulių sąjungos įstatymo 34 straipsnio 6 dalimi, Lietuvos Respublikos karo prievolės įstatymo 36 straipsniu ir Lietuvos Respublikos žvalgybos įstatymo 34 straipsnio 3 dalimi ir 67 straipsnio 2 dalimi, Lietuvos Respublikos Vyriausybė nutaria:

Preambulės pakeitimai:

Nr. 476, 2019-05-15, paskelbta TAR 2019-05-20, i. k. 2019-07958

Patvirtinti Karinės medicinos ekspertizės nuostatus (pridedama).

MINISTRAS PIRMININKAS	ALGIRDAS BRAZAUSKAS

VIDAUS REIKALŲ MINISTRAS,

PAVADUOJANTIS KRAŠTO APSAUGOS MINISTRĄ	JUOZAS BERNATONIS

PATVIRTINTA
Lietuvos Respublikos Vyriausybės

2002 m. liepos 12 d. nutarimu Nr. 1125

(Lietuvos Respublikos Vyriausybės
2019 m. gegužės 15 d. nutarimo Nr. 476 redakcija)

Karinės medicinos ekspertizės nuostatai

I SKYRIUS

BENDROSIOS NUOSTATOS

1. Karinės medicinos ekspertizės nuostatai (toliau – Nuostatai) nustato karo prievolininkų, šaukiamų į privalomąją karo tarnybą, asmenų, stojančių į tikrąją karo tarnybą ar Lietuvos šaulių sąjungos kovinius būrius (toliau – koviniai būriai), tarnybą žvalgybos institucijoje pagal žvalgybos pareigūno tarnybos sutartį ir tikrosios karo tarnybos karių, žvalgybos pareigūnų, tarnaujančių žvalgybos institucijoje pagal žvalgybos pareigūno tarnybos sutartį (toliau – žvalgybos pareigūnai), šaulių, tarnaujančių koviniuose būriuose, sveikatos tikrinimo, atrankos pagal sveikatos būklę ir sveikatos sutrikimo sunkumo laipsnio nustatymo, taip pat kitų šaulių ir atsargos karių sveikatos sutrikimo sunkumo laipsnio nustatymo tvarką.

2. Asmenų, nurodytų Nuostatų 1 punkte, sveikata tikrinama, atranka pagal sveikatos būklę atliekama ir sveikatos sutrikimo sunkumo laipsnis nustatomas Lietuvos kariuomenės karinės medicinos ekspertizės komisijos (toliau – Komisija).

3. Tikrosios karo tarnybos karių, einančių karinės aviacijos specialistų pareigas ar į jas pretenduojančių, asmenų, stojančių į tikrąją karo tarnybą ir pretenduojančių į karinės aviacijos specialistų pareigas ar stojančių į karo mokymo įstaigas mokytis pagal programas, susijusias su karine aviacija, sveikata papildomai tikrinama ir atranka pagal sveikatos būklę atliekama krašto apsaugos ministro nustatyta tvarka.

4. Komisija savo veikloje vadovaujasi Lietuvos Respublikos krašto apsaugos sistemos organizavimo ir karo tarnybos įstatymu, Lietuvos Respublikos karo prievolės įstatymu, Lietuvos Respublikos Vyriausybės nutarimais, krašto apsaugos ministro ir Lietuvos kariuomenės vado įsakymais, teisės aktais, reglamentuojančiais sveikatos priežiūros įstaigų veiklą, Lietuvos kariuomenės Dr. Jono Basanavičiaus karo medicinos tarnybos (toliau – KMT) vado patvirtintais Komisijos veiklos nuostatais ir Nuostatais.

5. Nuostatuose vartojamos sąvokos:

5.1. apribojimo laipsnis – susirgimo sunkumo ir asmens sveikatos sutrikimo laipsnis, kai asmuo serga viena liga;

5.2. ekspertinė išvada – Komisijos pakomisės gydytojo specialisto, šeimos medicinos paslaugas teikiančio šeimos gydytojo ar Karinės gydytojų konsultacinės komisijos išvada, pateikta atlikus tiriamo asmens sveikatos būklės karinę medicinos ekspertizę;

5.3. ekspertinė nuomonė – Komisijos Lietuvos Respublikos krašto apsaugos ministerijos ar žvalgybos institucijos tarnybinio tyrimo komisijai pateikta nuomonė apie galimybę nustatytą kario, žvalgybos pareigūno žūties (mirties) ar sveikatos sutrikimo priežastį susieti su jo tarnybinių pareigų vykdymu ar statusu arba šaulio mirties, žūties, susižalojimo, sužalojimo ar kitokio sveikatos sutrikimo priežastį – su šaulio tarnyba ar šaulio statusu;

5.4. ekspertinio nutarimo pažyma – krašto apsaugos ministro patvirtintos formos pažyma apie priimtą ekspertinį nutarimą;

5.5. ekspertinis nutarimas – pagal ekspertines išvadas priimtas nutarimas dėl tiriamo asmens sveikatos būklės;

5.6. Karinė gydytojų konsultacinė komisija – kolegialus KMT organas, kuris sprendžia laikinojo nedarbingumo ekspertizės ir ginčytinus krašto apsaugos sistemos tikrosios karo tarnybos karių, šaulių gydymo ir tyrimo klausimus. Karinės gydytojų konsultacinės komisijos nuostatus ir sudėtį tvirtina KMT vadas;

5.7. karinė medicinos ekspertizė (toliau – medicinos ekspertizė) – asmens sveikatos būklės įvertinimas, tinkamumo tarnybai ir (ar) sveikatos sutrikimo sunkumo laipsnio nustatymas, taip pat ekspertinės nuomonės apie galimybę asmens žūties (mirties) ar sveikatos sutrikimo priežastį susieti su jo tarnybinių pareigų vykdymu ar statusu teikimas. Medicinos ekspertizė yra viena iš specializuotosios medicinos ekspertizės rūšių;

5.8. sveikatos grupė – bendros asmens sveikatos būklės, nustatant asmens tinkamumą tarnybai, rodiklis;

5.9. kitos Nuostatuose vartojamos sąvokos suprantamos taip, kaip apibrėžtos Krašto apsaugos sistemos organizavimo ir karo tarnybos įstatyme ir Karo prievolės įstatyme.

II SKYRIUS

KOMISIJOS SUDĖTIS, DARBO ORGANIZAVIMAS

6. Komisija sudaroma ir jos darbas organizuojamas taip:

6.1. Komisija sudaroma iš pakomisių:

6.1.1. centrinės pakomisės, susidedančios iš šių narių: pirmininko, gydytojų specialistų ir psichologo;

6.1.2. regioninių pakomisių, susidedančių iš šių narių: pirmininko, šeimos medicinos paslaugas teikiančių šeimos gydytojų, gydytojų specialistų ir psichologo; regioninių pakomisių skaičių ir veiklos regioną nustato Lietuvos kariuomenės vadas.

6.2. Kai Komisijos pakomisės nariai negali eiti savo pareigų, KMT vadas jiems pavaduoti skiria atitinkamai kitą Nuostatų 6.4 papunktyje nurodytą kvalifikaciją turintį specialistą iš KMT personalo.

6.3. Komisijos ir pakomisių sudėtį tvirtina krašto apsaugos ministras ar jo įgaliotas KMT vadas.

6.4. Komisijos nariai privalo būti baigę rezidentūrą pagal atitinkamą specialybę ir turėti galiojančią medicinos praktikos licenciją, psichologai – turėti medicinos psichologo profesinę kvalifikaciją. Pakomisių pirmininkai turi turėti ne mažesnį kaip trejų metų darbo karo tarnyboje stažą.

6.5. Komisijos darbas organizuojamas sveikatinimo veiklą vykdančiuose Lietuvos kariuomenės padaliniuose, turinčiuose licenciją verstis asmens sveikatos priežiūros veikla; už Komisijos darbo organizavimą atsako sveikatinimo veiklą vykdantis Lietuvos kariuomenės padalinys, kuriame atliekama medicinos ekspertizė, už ekspertinių nutarimų pagrįstumą – pakomisės pirmininkas, priėmęs ekspertinį nutarimą, už ekspertinių išvadų pagrįstumą – jas priėmęs pakomisės gydytojas; psichologas atsako už psichologinį vertinimą.

III SKYRIUS

KOMISIJOS FUNKCIJOS

7. Komisija atlieka šias funkcijas:

7.1. Komisijos centrinė pakomisė:

7.1.1. atlieka asmenų, stojančių į profesinę karo tarnybą, tarnybą žvalgybos institucijoje pagal žvalgybos pareigūno tarnybos sutartį ar karo mokymo įstaigas, taip pat profesinės karo tarnybos karių, privalomosios karo tarnybos karių, kariūnų ir žvalgybos pareigūnų medicinos ekspertizę;

7.1.2. nustato tikrosios karo tarnybos karių, atsargos karių, žvalgybos pareigūnų ir šaulių sveikatos sutrikimo sunkumo laipsnį;

7.1.3. pateikia Krašto apsaugos ministerijos ar žvalgybos institucijos tarnybinio tyrimo komisijai ekspertinę nuomonę;

7.1.4. nustato, ar kario, žvalgybos pareigūno sveikatos būklė leidžia jam vykti mokytis į užsienio valstybių karo mokymo įstaigas (pagal valstybės, į kurią vykstama, pateiktus sveikatos reikalavimus), išduoda valstybės, į kurią vykstama, nustatytos formos pažymas arba krašto apsaugos ministro nustatytos formos pažymas;

7.1.5. fiksuoja medicinos ekspertizės duomenis medicinos dokumentuose ir Krašto apsaugos ministerijos informacinėje sistemoje;

7.1.6. atlieka tikrosios karo tarnybos karių, žvalgybos pareigūnų, vykstančių į tarptautines operacijas, medicinos ekspertizę.

7.2. Komisijos regioninės pakomisės:

7.2.1. atlieka karo prievolininkų, šaukiamų į privalomąją karo tarnybą, asmenų, stojančių į tarnybą aktyviajame rezerve, šaulių, stojančių į kovinius būrius, privalomosios karo tarnybos karių (išskyrus nuolatinės privalomosios pradinės karo tarnybos karius), šaulių, tarnaujančių koviniuose būriuose, medicinos ekspertizę;

7.2.2. pagal Nuostatų 14.3 papunktyje nurodytuose medicinos dokumentuose pateiktą informaciją atlieka karo prievolininkų, kurių sveikata patikrinta Lietuvos nacionalinės sveikatos sistemos įstaigose (toliau – kitos asmens sveikatos priežiūros įstaigos), medicinos ekspertizę;

7.2.3. fiksuoja medicinos ekspertizės duomenis medicinos dokumentuose ir Krašto apsaugos ministerijos informacinėje sistemoje.

IV SKYRIUS

KOMISIJOS TEISĖS

8. Komisija turi teisę:

8.1. siųsti tikrinamus asmenis į kitas asmens sveikatos priežiūros įstaigas, teikiančias antrinio ar tretinio lygio asmens sveikatos priežiūros paslaugas, ištirti papildomai ar patikslinti diagnozę, taip pat gauti Nuostatų 14.3 papunktyje nurodytus dokumentus;

8.2. kreiptis į kitų asmens sveikatos priežiūros įstaigų gydytojus specialistus ir psichologus dėl vertinimų, kurių reikia ekspertinei nuomonei priimti;

8.3. gauti iš Valstybinės ligonių kasos prie Sveikatos apsaugos ministerijos, Neįgalumo ir darbingumo nustatymo tarnybos prie Socialinės apsaugos ir darbo ministerijos, Valstybinio socialinio draudimo fondo valdybos prie Socialinės apsaugos ir darbo ministerijos, Lietuvos Respublikos sveikatos priežiūros įstaigų, Valstybinės teismo medicinos tarnybos ir kitų įstaigų dokumentus ir duomenis, įskaitant specialių kategorijų asmens duomenis apie tikrinamų asmenų sveikatos būklę ir jiems suteiktas ar teikiamas sveikatos priežiūros paslaugas, reikalingus Nuostatuose nurodytų tikrinamų asmenų sveikatai tikrinti, atrankai pagal sveikatos būklę vykdyti ir sveikatos sutrikimo sunkumo laipsniui nustatyti.

V SKYRIUS

SIUNTIMAS Į KOMISIJĄ

PIRMASIS SKIRSNIS

KARO PRIEVOLININKŲ, ŠAUKIAMŲ Į PRIVALOMĄJĄ KARO TARNYBĄ, ASMENŲ, STOJANČIŲ Į TARNYBĄ AKTYVIAJAME REZERVE, IR ŠAULIŲ, STOJANČIŲ Į KOVINIUS BŪRIUS, SIUNTIMAS Į KOMISIJĄ

9. Karo prievolininkus, šaukiamus į privalomąją karo tarnybą, atlikti medicinos ekspertizės siunčia Lietuvos kariuomenės padalinio, kuriam pavesta administruoti karo prievolę, viršininkas (vadas) ar jo įgaliotas asmuo.

10. Į kovinius būrius stojančius šaulius atlikti medicinos ekspertizės siunčia Lietuvos šaulių sąjungos rinktinės vadas ar jo įgaliotas asmuo, gavęs šaulio prašymą leisti atlikti tarnybą koviniame būryje.

11. Asmenis, stojančius į tarnybą aktyviajame rezerve, atlikti medicinos ekspertizės siunčia Lietuvos kariuomenės padalinio, kuriam pavesta administruoti karo prievolę, viršininkas (vadas) ar jo įgaliotas asmuo.

12. Į Komisiją siunčiamam asmeniui, išskyrus šaukiamus į nuolatinę privalomąją pradinę karo tarnybą karo prievolininkus, išduodamas krašto apsaugos ministro nustatytos formos siuntimas (toliau – siuntimas į Komisiją), kuris galioja tris mėnesius nuo jo išdavimo dienos. Nurodymas pasitikrinti sveikatą į nuolatinę privalomąją pradinę karo tarnybą šaukiamiems karo prievolininkams skelbiamas Karo prievolės įstatymo nustatyta tvarka.

13. Norą atlikti privalomąją karo tarnybą pareiškusių karo prievolininkų sveikata krašto apsaugos ministro leidimu gali būti tikrinama kitose asmens sveikatos priežiūros įstaigose. Apie galimybę sveikatą tikrintis kitose asmens sveikatos priežiūros įstaigose karo prievolininkai informuojami raštu tada, kai pateikia prašymą pašaukti juos į privalomąją karo tarnybą.

14. Tikrinamas asmuo Komisijai turi pateikti:

14.1. dokumentą, patvirtinantį asmens tapatybę;

14.2. siuntimą į Komisiją (jeigu išduotas);

14.3. ne anksčiau kaip prieš du mėnesius išduotą Sportuojančiojo sveikatos patikrinimo medicininę pažymą (forma F Nr. 068/a) su išvada dėl galimybės lankyti įvairių tipų organizuotas kūno kultūros ir sporto pratybas pagal vidutinį dinaminį ir statinį fizinį krūvį ir Asmens privalomojo sveikatos tikrinimo kortelę (forma F Nr. 049/a) su išvada dėl galimybės įsigyti ginklą arba ne anksčiau kaip prieš šešis mėnesius išduoto Specializuotosios medicininės ekspertizės akto (forma Nr. 104-/av) kopiją – Nuostatų 13 punkte nustatytu atveju, jei šių dokumentų Komisija negali gauti per Elektroninės sveikatos paslaugų ir bendradarbiavimo infrastruktūros informacinę sistemą;

14.4. medicinos ekspertizės metu Komisijos gydytojo nurodytus medicinos ekspertizei atlikti reikalingus medicinos dokumentus, kurių sąrašą nustato KMT vadas.

ANTRASIS SKIRSNIS

ASMENŲ, STOJANČIŲ Į PROFESINĘ KARO TARNYBĄ, TARNYBĄ ŽVALGYBOS INSTITUCIJOJE PAGAL ŽVALGYBOS PAREIGŪNO TARNYBOS SUTARTĮ IR KARO MOKYMO ĮSTAIGAS, SIUNTIMAS Į KOMISIJĄ

15. Asmenis, stojančius į karo mokymo įstaigas, į Komisiją siunčia karo mokymo įstaiga, kita krašto apsaugos institucija ar jos padalinys.

16. Asmenis, stojančius į profesinę karo tarnybą, tarnybą žvalgybos institucijoje pagal žvalgybos pareigūno tarnybos sutartį, į Komisiją siunčia institucija, į kurią šiuos asmenis numatoma priimti tarnauti, arba Lietuvos kariuomenės padalinio, kuriam pavesta administruoti karo prievolę, viršininkas (vadas) ar jo įgaliotas asmuo.

17. Siunčianti institucija asmeniui išduoda siuntimą į Komisiją.

18. Tikrinamas asmuo Komisijai turi pateikti:

18.1. dokumentą, patvirtinantį asmens tapatybę;

18.2. siuntimą į Komisiją;

18.3. siuntime į Komisiją arba medicinos ekspertizės metu Komisijos gydytojo nurodytus medicinos ekspertizei atlikti reikalingus medicinos dokumentus, kurių sąrašą nustato KMT vadas.

TREČIASIS SKIRSNIS

TIKROSIOS KARO TARNYBOS KARIŲ, ATSARGOS KARIŲ, ŽVALGYBOS PAREIGŪNŲ IR ŠAULIŲ SIUNTIMAS Į KOMISIJĄ

19. Tikrosios karo tarnybos kariai, atsargos kariai, žvalgybos pareigūnai ir šauliai siunčiami į Komisiją atlikti medicinos ekspertizės, jeigu reikia nustatyti jų:

19.1. tinkamumą tolesnei tikrosios karo tarnybos kario, žvalgybos pareigūno tarnybai ar šaulio tarnybai koviniame būryje po traumos, stacionarinio ar ambulatorinio gydymo, reabilitacijos, kai gali pasikeisti sveikatos grupė, taip pat pagrįstai įtarus tikrosios karo tarnybos kariui, žvalgybos pareigūnui ar šauliui sveikatos sutrikimą, dėl kurio gali keistis jo tinkamumas tarnybai, kai jis atsisako gydymo Lietuvos kariuomenės padalinyje, vykdančiame sveikatinimo veiklą, ar kitoje asmens sveikatos priežiūros įstaigoje ir nepristato vienos iš asmens sveikatos priežiūros įstaigų pažymos apie sveikatos būklės įvertinimą ir (ar) pradėtą gydymą. Ar tikrosios karo tarnybos kariui, žvalgybos pareigūnui, šauliui reikia medicinos ekspertizės, nusprendžia Karinė gydytojų konsultacinė komisija;

19.2. sveikatos sutrikimo sunkumo (sunkaus, apysunkio, lengvo) laipsnį ir motorinių ir (ar) sensorinių, ir (ar) psichinių funkcijų sutrikimus ir dėl to sumažėjusį tinkamumą tarnybai pagal sveikatos būklę. Nustatyti sveikatos sutrikimo sunkumo laipsnio tikrosios karo tarnybos kariai, atsargos kariai, žvalgybos pareigūnai ir šauliai siunčiami (arba jų medicininiai dokumentai, pagrindžiantys sveikatos sutrikimą, išsiunčiami) ne vėliau kaip per trisdešimt kalendorinių dienų pasibaigus jų laikinojo nedarbingumo laikotarpiui arba nustačius priežastinį ryšį tarp sveikatos sutrikimo ir pareigų vykdymo ar tarnybos. Nustatyti motorinių ir (ar) sensorinių, ir (ar) psichinių funkcijų sutrikimus ir dėl to sumažėjusį tinkamumą tarnybai pagal sveikatos būklę tikrosios karo tarnybos kariai, atsargos kariai, žvalgybos pareigūnai ir šauliai siunčiami Krašto apsaugos sistemos organizavimo ir karo tarnybos įstatymo 67 straipsnio 10, 11 ir 12 dalyse nustatytais terminais;

19.3. tinkamumą tolesnei tikrosios karo tarnybos kario, žvalgybos pareigūno tarnybai ar šaulio tarnybai koviniame būryje, baigiantis ekspertinio nutarimo pažymos galiojimo laikotarpiui;

19.4. tinkamumą tolesnei tikrosios karo tarnybos kario, žvalgybos pareigūno tarnybai, prieš siunčiant mokytis ir skiriant į tarnybą užsienyje, jeigu ekspertinio nutarimo pažymos galiojimo laikas baigiasi mokymosi ar tarnybos užsienyje laikotarpiu;

19.5. tinkamumą tikrosios karo tarnybos kario, žvalgybos pareigūno tarnybai tarptautinėje operacijoje; šiuo atveju medicinos ekspertizė atliekama prieš pradedant rengtis tarptautinei operacijai.

20. Tikrosios karo tarnybos karius, žvalgybos pareigūnus atlikti medicinos ekspertizės siunčia žvalgybos, krašto apsaugos sistemos institucija ar pagrindinis karinis vienetas, kuriame jie tarnauja, šaulius – Lietuvos šaulių sąjunga ar rinktinė, kurioje jie tarnauja (dirba), atsargos karius – Lietuvos kariuomenės padalinys, kuriam pavesta administruoti karo prievolę.

21. Lietuvos Respublikos valstybės saugumo departamento žvalgybos pareigūnai siunčiami atlikti medicinos ekspertizės pagal Valstybės saugumo departamento direktoriaus tvirtinamus kalendorinių metų grafikus, suderintus su KMT vadu. Grafike nurodoma, kokiomis dienomis ir kiek žvalgybos pareigūnų, tarnaujančių Valstybės saugumo departamente, siunčiama atlikti medicinos ekspertizės. Grafiką Valstybės saugumo departamentas pateikia KMT kiekvienais kalendoriniais metais iki sausio dešimtos dienos.

22. Tikrosios karo tarnybos kariai, šauliai ir žvalgybos pareigūnai į Komisiją siunčiami likus ne mažiau kaip devyniasdešimt dienų iki ekspertinio nutarimo pažymos galiojimo pabaigos, o Nuostatų 19.4 ir 19.5 papunkčiuose nustatytais atvejais – likus ne mažiau kaip devyniasdešimt dienų iki siuntimo mokytis, atlikti tarnybos užsienyje ar pasirengti tarptautinei operacijai dienos. Asmuo medicinos ekspertizės atlikti privalo atvykti per trisdešimt dienų, o Nuostatų 19.1 papunktyje nustatytu atveju – per penkias darbo dienas nuo siuntimo į Komisiją gavimo.

23. Jeigu tikrosios karo tarnybos karys, šaulys, žvalgybos pareigūnas dėl sunkios sveikatos būklės negali atvykti į Komisiją, medicinos ekspertizė gali būti atliekama vadovaujantis medicinos dokumentais, jeigu juose pakanka medžiagos ekspertiniam nutarimui priimti.

24. Tikrosios karo tarnybos karys, žvalgybos pareigūnas, atsargos karys ar šaulys Komisijai turi pateikti:

24.1. siuntimą į Komisiją;

24.2. karinį liudijimą ar tarnybinį pažymėjimą – tikrosios karo tarnybos kariai; dokumentą, patvirtinantį asmens tapatybę, – žvalgybos pareigūnai, šauliai;

24.3. nelaimingo atsitikimo darbe, pakeliui į darbą ar iš darbo atveju – dokumentą, patvirtinantį nelaimingo atsitikimo darbe, pakeliui į darbą ar iš darbo faktą, ar teisės aktų nustatyta tvarka patvirtintą jo kopiją; ligos atveju – išrašą iš medicinos dokumentų;

24.4. siuntime į Komisiją arba medicinos ekspertizės metu Komisijos gydytojo nurodytus medicinos ekspertizei atlikti reikalingus medicinos dokumentus, kurių sąrašą nustato KMT vadas.

VI SKYRIUS

MEDICINOS EKSPERTIZĖ

PIRMASIS SKIRSNIS

BENDROJI TVARKA

25. Medicinos ekspertizė atliekama vadovaujantis sveikatos būklės įvertinimo principais, metodika ir tinkamumo karo, šaulio koviniame būryje ar žvalgybos pareigūno tarnybai pagal sveikatos būklę kriterijais, patvirtintais krašto apsaugos ministro, suderinus su sveikatos apsaugos ministru.

26. Atliekant medicinos ekspertizę, tikrinama kiekvieno asmens atskirai sveikatos būklė, susipažįstama su jo medicininių tyrimų ir medicinos dokumentų duomenimis. Medicinos ekspertizei atlikti reikalingų medicininių tyrimų apimtį nustato KMT vadas.

27. Asmenį iš anksto registruojant, paskiriama diena, kurią jis turi atvykti į Komisijos pakomisę. Atvykęs atlikti medicinos ekspertizės, asmuo pateikia Nuostatų 14, 18 ar 24 punkte nurodytus dokumentus. Registruotojas privalo patikrinti asmens tapatybę ir pateiktų dokumentų galiojimą. Jeigu asmuo turi laikinojo nedarbingumo pažymėjimą, Komisijos pakomisės pirmininkas sprendžia, ar gali būti atlikta medicinos ekspertizė.

28. Komisijos pakomisių nariai, prieš atlikdami medicinos ekspertizę, privalo patikrinti asmens tapatybę, remdamiesi pateiktu asmens tapatybę patvirtinančiu dokumentu.

29. Komisijos pakomisių nariai gydytojai atlieka medicinos ekspertizę: įvertina pateiktus medicinos dokumentus, anamnezės duomenis, duomenis apie diagnozuotas tiriamo asmens ligas; pagal kompetenciją atlieka klinikinį tyrimą; įvertina klinikinių, laboratorinių, instrumentinių tyrimų rezultatus ir kitus duomenis apie tiriamo asmens sveikatos būklę, konsultantų išvadas ir medicinos ekspertizės duomenis įrašo į krašto apsaugos ministro nustatytos formos medicinos ekspertizės aktą (toliau – medicinos ekspertizės aktas).

30. Komisijos regioninės pakomisės gydytojai, atlikdami karo prievolininkų, kurių sveikata patikrinta kitose asmens sveikatos priežiūros įstaigose, atranką pagal sveikatos būklę, analizuoja Nuostatų 14.3 papunktyje nurodytuose medicinos dokumentuose pateiktą informaciją ir ja remdamiesi priima ekspertines išvadas.

31. Vadovaudamasis medicinos ekspertizės rezultatais ir atsižvelgdamas į medicinos ekspertizės tikslą, Komisijos pakomisės gydytojas priima ekspertinę išvadą. Ši išvada įrašoma į medicinos ekspertizės aktą. Išvadoje nurodoma: ligos pavadinimas (jeigu ji diagnozuojama), ją atitinkantis ekspertinių išvadų lentelės straipsnis, ligos kodas pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM, toliau – TLK-10-AM), apribojimo laipsnis, tinkamumas karo, šaulio tarnybai koviniame būryje ar žvalgybos pareigūno tarnybai pagal nustatytą ligą. Apribojimo laipsnis nerašomas, kai tarnyba atidedama, asmuo pripažįstamas netinkamu tarnybai arba atliekama karo prievolininkų, kurių sveikata patikrinta kitose asmens sveikatos priežiūros įstaigose, medicinos ekspertizė.

32. Komisijos pakomisė medicinos ekspertizę asmeniui turi atlikti per devyniasdešimt dienų nuo jo atvykimo į medicinos ekspertizę. Jeigu asmenį būtina tirti papildomai, patikslinti jo diagnozę ar jį gydyti, Komisijos pakomisės pirmininko leidimu medicinos ekspertizės atlikimo laikas gali būti pratęstas, bet ne ilgiau nei trisdešimt dienų. Asmuo privalo vykdyti Komisijos pakomisės narių nurodymus, kad būtų laiku ir tinkamai atlikta jo medicinos ekspertizė. Jeigu asmenį reikia gydyti, priimamas ekspertinis nutarimas ir skiriama pakartotinė medicinos ekspertizė.

33. Jeigu yra indikacijų arba nepakanka duomenų apie asmens sveikatą, Komisijos pakomisės pirmininkas ir pakomisės gydytojas pasirašo siuntimą ir siunčia asmenį ištirti papildomai, konsultuotis ar patikslinti diagnozės į kitus Lietuvos kariuomenės padalinius, vykdančius sveikatinimo veiklą, ar kitas asmens sveikatos priežiūros įstaigas, teikiančias antrinio ir tretinio lygių asmens sveikatos priežiūros paslaugas. Asmenys, ištirti papildomai, grįžta pas tyrimą, konsultaciją ar diagnozės patikslinimą skyrusį Komisijos pakomisės pirmininką ir gydytoją ar jį pavaduojantį asmenį, toliau atliekama jų medicinos ekspertizė. Lietuvos kariuomenės vado nustatyta tvarka karo prievolininkai gali būti siunčiami į kitas asmens sveikatos priežiūros įstaigas gauti pažymų, nurodytų Nuostatų 14.3 papunktyje.

34. Asmenims, siunčiamiems tirtis papildomai, išduodamas sveikatos apsaugos ministro nustatytos formos siuntimas.

35. Papildomus tyrimo duomenis gydytojas naudoja priimdamas ekspertines išvadas.

36. Komisijos pakomisės pirmininkas priima ekspertinį nutarimą ne vėliau kaip per tris darbo dienas Komisijos pakomisės gydytojams pateikus ekspertines išvadas. Jeigu priimant ekspertinį nutarimą kyla įtarimų dėl ekspertinės išvados pagrįstumo, Komisijos pakomisės pirmininkas turi teisę pareikalauti, kad abejotiną ekspertinę išvadą priėmęs pakomisės gydytojas pateiktų motyvuotą paaiškinimą raštu per tris darbo dienas po to, kai visi gydytojai pateikia ekspertines išvadas. Jeigu pakomisės gydytojas negali pagrįsti ekspertinės išvados, pakomisės pirmininko sprendimu ekspertinę išvadą priima Karinė gydytojų konsultacinė komisija. Šiuo atveju ekspertinis nutarimas priimamas per tris darbo dienas nuo paaiškinimų gavimo arba Karinės gydytojų konsultacinės komisijos ekspertinės išvados priėmimo.

37. Atlikus medicinos ekspertizę, ekspertiniame nutarime nurodoma, ar asmuo tinkamas karo, žvalgybos pareigūno tarnybai ar šaulio tarnybai koviniame būryje, nustatyta sveikatos grupė (jeigu ji nustatoma) ir (ar) sveikatos sutrikimo sunkumo laipsnis, taip pat informacija, ar asmuo tinkamas kitoms tikrosios karo tarnybos rūšims, kurioms taikomi tokie patys ar žemesni sveikatos kriterijai. Sveikatos grupė nenustatoma, jeigu asmeniui tarnyba atidedama.

38. Jeigu atliekant medicinos ekspertizę nustatomas ūmus susirgimas (liga ar lėtinės ligos paūmėjimas) ar trauma, teikiamos rekomendacijos, kaip juos gydyti. Ligai užsitęsus ilgiau nei galioja ekspertinio nutarimo pažyma, priimamas ekspertinis nutarimas, kurio galiojimo laikas nustatomas pagal prognozuojamą ligos (gydymo) pabaigą, ir skiriama pakartotinė medicinos ekspertizė. Galutinės ekspertinės išvados daromos ir ekspertinis nutarimas priimamas tik baigus gydymą arba paaiškėjus susirgimo padariniams.

39. Nutarimai dėl sveikatos sutrikimo sunkumo laipsnio nustatymo priimami vadovaujantis Vidaus tarnybos sistemos pareigūnų ir kursantų sunkių, apysunkių ir lengvų sužeidimų, traumų ir kitų sveikatos sutrikdymų sąrašu, patvirtintu Lietuvos Respublikos Vyriausybės 2018 m. gruodžio 12 d. nutarimu Nr. 1300 „Dėl Lietuvos Respublikos vidaus tarnybos statuto įgyvendinimo“.

40. Vykstantys į tarptautines operacijas kariai, žvalgybos pareigūnai privalo būti priskirti ne žemesnei kaip D sveikatos grupei, išskyrus karius ir žvalgybos pareigūnus, skiriamus į pareigybes, kurioms nustatyta žemesnė sveikatos grupė. Tokių pareigybių sąrašą nustato krašto apsaugos ministras.

41. Karių, žvalgybos pareigūnų, vykstančių mokytis į užsienio valstybių karo mokymo įstaigas, sveikatos būklė vertinama ir pažymos išduodamos atsižvelgiant į tos valstybės pateiktus sveikatos reikalavimus KMT vado nustatyta tvarka.

42. Ekspertiniai nutarimai, nurodžius sveikatos grupę (jeigu ji nustatoma), ekspertinių išvadų lentelės straipsnių numerius ir skiltį, ekspertinio nutarimo galiojimo datą, taip pat susirgimų pavadinimai ir kodai pagal TLK-10-AM (jeigu jie nustatomi), tinkamumas karo, šaulio tarnybai koviniame būryje ar žvalgybos pareigūno tarnybai įrašomi:

42.1. medicinos ekspertizės akte;

42.2. Krašto apsaugos ministerijos informacinėje sistemoje.

43. Komisijos pakomisės sekretorius ekspertinį nutarimą ne vėliau kaip per vieną darbo dieną nuo nutarimo priėmimo dienos įrašo į Krašto apsaugos ministerijos informacinę sistemą ir užpildo ekspertinio nutarimo pažymą, kurią pasirašo Komisijos pakomisės pirmininkas.

44. Į ekspertinio nutarimo pažymą įrašoma: ekspertinio nutarimo numeris, nutarimo data, ekspertinis nutarimas, asmens sveikatos grupė (jeigu ji nustatoma), ekspertinio nutarimo galiojimo data.

45. Ekspertinio nutarimo pažymos kopija ar Krašto apsaugos ministerijos informacinėje sistemoje esantys ekspertinio nutarimo duomenys (kai duomenys tvarkomi Krašto apsaugos ministerijos informacinėje sistemoje) perduodami institucijai ar jos padaliniui, siuntusiam asmenį į Komisiją, per tris darbo dienas priėmus ekspertinį nutarimą. Institucija ar jos padalinys, siuntęs asmenį į Komisiją, jį apie šį nutarimą privalo informuoti per penkias darbo dienas nuo ekspertinio nutarimo gavimo arba, kai yra objektyvių priežasčių (liga, komandiruotė ir kita), dėl kurių per nurodytą laiką negalima informuoti apie nutarimą, – kitą dieną šioms priežastims išnykus. Ištirtas asmuo ekspertinio nutarimo pažymos kopiją, pateikęs rašytinį prašymą, gali atsiimti Komisijoje.

46. Ekspertinio nutarimo pažymos galioja:

46.1. stojantiesiems į profesinę karo tarnybą, šaulio tarnybą koviniame būryje, tarnybą žvalgybos institucijoje pagal žvalgybos pareigūno tarnybos sutartį, taip pat karo mokymo įstaigas – vienus metus nuo išdavimo dienos; jeigu asmuo per tą laiką priimamas į profesinę karo, šaulio koviniame būryje tarnybą, tarnybą žvalgybos institucijoje pagal žvalgybos pareigūno tarnybos sutartį arba įstoja mokytis į karo mokymo įstaigą, – kaip nustatyta Nuostatų 46.3 ir 46.4 papunkčiuose. Asmenims, atlikusiems privalomąją pradinę karo tarnybą ir ne vėliau kaip per tris mėnesius priimtiems į profesinę karo tarnybą, galioja ekspertinis nutarimas, priimtas dėl tinkamumo privalomajai pradinei karo tarnybai, kaip nustatyta Nuostatų 46.4 papunktyje;

46.2. karo prievolininkams, šaukiamiems į privalomąją karo tarnybą, asmenims, stojantiems į aktyviojo rezervo tarnybą, – dvejus metus nuo išdavimo dienos; jeigu asmuo per tą laiką pašaukiamas į privalomąją karo tarnybą ar įstoja į tarnybą aktyviajame rezerve, pažyma galioja, kaip nustatyta Nuostatų 46.4 papunktyje;

46.3. profesinės karo tarnybos kariams, žvalgybos pareigūnams, kariūnams ir asmenims, siunčiamiems nustatyti tinkamumo karo, žvalgybos pareigūno tarnybai tarptautinėje operacijoje, patikrintiems iki trisdešimt penkerių metų (įskaitytinai), – šešerius metus nuo išdavimo dienos, trisdešimt šešerių metų ir vyresniems – ketverius metus nuo išdavimo dienos;

46.4. privalomosios karo tarnybos kariams, šauliams, tarnaujantiems koviniuose būriuose, – penkerius metus nuo išdavimo dienos;

46.5. ekspertinio nutarimo pažymos, išduotos asmenims, kuriems skirta pakartotinė medicinos ekspertizė, – jose nurodytą laiką;

46.6. ekspertinio nutarimo pažymos, išduotos asmenims, pripažintiems netinkamais tarnybai, – jose nurodytą laiką.

47. Kai Komisija iš sveikatos priežiūros ar kitų įstaigų gauna papildomos informacijos apie asmens, kuriam atlikta medicinos ekspertizė, sveikatos būklę ir ši informacija gali turėti įtakos nustatant asmens tinkamumą tarnybai, Komisija privalo inicijuoti pakartotinę medicinos ekspertizę, įvertinti gautą naują informaciją ir priimti naują ekspertinį nutarimą.

48. Kai asmuo dėl savo kaltės per nustatytą laiką neatvyksta į Komisijos pakomisę arba nepristato privalomų pateikti dokumentų ir skirtų klinikinių tyrimų ir (arba) konsultacijų rezultatų ir dėl to ne visi Komisijos pakomisės gydytojai priima ekspertines išvadas, pakomisės pirmininkas medicinos ekspertizės akte nurodo, kad ekspertinis nutarimas nepriimtas dėl nebaigtos medicinos ekspertizės.

ANTRASIS SKIRSNIS

KARIŲ, ŠAULIŲ MEDICINOS EKSPERTIZĖ

49. Atliekant medicinos ekspertizę, Komisijos pakomisės pirmininkas gali priimti šiuos ekspertinius nutarimus:

49.1. dėl privalomosios pradinės karo tarnybos kario tinkamumo pagal sveikatos būklę atlikti privalomąją pradinę karo tarnybą:

49.1.1. tinkamas tęsti privalomąją pradinę karo tarnybą pagal nustatytą (nurodoma sveikatos grupė) sveikatos grupę;

49.1.2. tinkamas tęsti privalomąją pradinę karo tarnybą pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.1.3. netinkamas tęsti privalomąją pradinę karo tarnybą pagal nustatytą (nurodoma sveikatos grupė) sveikatos grupę;

49.2. dėl kario, atliekančio privalomąją karo tarnybą paskelbus mobilizaciją, tinkamumo pagal sveikatos būklę atlikti privalomąją karo tarnybą paskelbus mobilizaciją:

49.2.1. tinkamas tęsti privalomąją karo tarnybą paskelbus mobilizaciją pagal (nurodoma sveikatos grupė) sveikatos grupę;

49.2.2. netinkamas tęsti privalomąją karo tarnybą paskelbus mobilizaciją pagal nustatytą (nurodoma sveikatos grupė) sveikatos grupę;

49.3. dėl kario, atliekančio nenuolatinę karo tarnybą parengtojo rezervo kariniame vienete, tinkamumo pagal sveikatos būklę atlikti nenuolatinę karo tarnybą parengtojo rezervo kariniame vienete:

49.3.1. tinkamas tęsti nenuolatinę karo tarnybą parengtojo rezervo kariniame vienete pagal nustatytą (nurodoma sveikatos grupė) sveikatos grupę;

49.3.2. tinkamas tęsti nenuolatinę karo tarnybą parengtojo rezervo kariniame vienete pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.3.3. netinkamas tęsti nenuolatinę karo tarnybą parengtojo rezervo kariniame vienete pagal nustatytą (nurodoma sveikatos grupė) sveikatos grupę;

49.4. dėl kario, atliekančio tarnybą aktyviajame rezerve, tinkamumo pagal sveikatos būklę atlikti tarnybą aktyviajame rezerve:

49.4.1. tinkamas tęsti tarnybą aktyviajame rezerve pagal nustatytą (nurodoma sveikatos grupė) sveikatos grupę;

49.4.2. tinkamas tęsti tarnybą aktyviajame rezerve pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.4.3. netinkamas tęsti tarnybą aktyviajame rezerve pagal nustatytą (nurodoma sveikatos grupė) sveikatos grupę;

49.5. dėl šaulio tinkamumo pagal sveikatos būklę atlikti šaulio tarnybą koviniame būryje (šaulio, tarnaujančio koviniame būryje, sveikatos reikalavimai turi atitikti aktyviojo rezervo kario sveikatos reikalavimus):

49.5.1. tinkamas tęsti šaulio tarnybą koviniame būryje pagal nustatytą (nurodoma sveikatos grupė) sveikatos grupę;

49.5.2. netinkamas tęsti šaulio tarnybą koviniame būryje pagal nustatytą (nurodoma sveikatos grupė) sveikatos grupę;

49.6. dėl kariūno tinkamumo pagal sveikatos būklę atlikti kariūnų tarnybą:

49.6.1. tinkamas tęsti kariūnų tarnybą pagal nustatytą (nurodoma sveikatos grupė) sveikatos grupę;

49.6.2. tinkamas tęsti kariūnų tarnybą pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.6.3. netinkamas tęsti kariūnų tarnybą pagal nustatytą (nurodoma sveikatos grupė) sveikatos grupę;

49.7. dėl profesinės karo tarnybos kario tinkamumo pagal sveikatos būklę atlikti profesinę karo tarnybą:

49.7.1. tinkamas tęsti profesinę karo tarnybą pagal nustatytą (nurodoma sveikatos grupė) sveikatos grupę;

49.7.2. tinkamas tęsti profesinę karo tarnybą pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.7.3. netinkamas tęsti profesinę karo tarnybą pagal nustatytą (nurodoma sveikatos grupė) sveikatos grupę;

49.8. dėl žvalgybos pareigūno tinkamumo pagal sveikatos būklę atlikti žvalgybos pareigūno tarnybą:

49.8.1. tinkamas tęsti žvalgybos pareigūno tarnybą pagal nustatytą (nurodoma sveikatos grupė) sveikatos grupę;

49.8.2. tinkamas tęsti žvalgybos pareigūno tarnybą pagal nustatytą (nurodoma sveikatos grupė) sveikatos grupę, skirti pakartotinę medicinos ekspertizę;

49.8.3. netinkamas tęsti žvalgybos pareigūno tarnybą pagal nustatytą (nurodoma sveikatos grupė) sveikatos grupę;

49.9. dėl tikrosios karo tarnybos karių, žvalgybos pareigūnų tinkamumo karo, žvalgybos pareigūno tarnybai tarptautinėje operacijoje:

49.9.1. tinkamas tarnybai tarptautinėje operacijoje;

49.9.2. netinkamas tarnybai tarptautinėje operacijoje;

49.9.3. tinkamas tarnybai tarptautinėje operacijoje, vadovaujantis krašto apsaugos ministro nustatytu pareigybių, kurioms nustatyta žemesnė kaip D sveikatos grupė, sąrašu;

49.10 dėl tikrosios karo tarnybos karių, žvalgybos pareigūnų, siunčiamų nustatyti tinkamumo karo, žvalgybos pareigūno tarnybai tarptautinėje operacijoje; taip pat priimami atitinkami Nuostatų 49.1, 49.3, 49.4, 49.7 ir 49.8 papunkčiuose nurodyti ekspertiniai nutarimai.

TREČIASIS SKIRSNIS

ASMENŲ, STOJANČIŲ Į TIKRĄJĄ KARO TARNYBĄ IR KARO MOKYMO ĮSTAIGAS, MEDICINOS EKSPERTIZĖ

50. Atliekant medicinos ekspertizę, Komisijos pakomisės pirmininkas gali priimti šiuos ekspertinius nutarimus:

50.1. dėl karo prievolininko tinkamumo pagal sveikatos būklę atlikti privalomąją pradinę karo tarnybą:

50.1.1. tinkamas privalomajai pradinei karo tarnybai pagal nustatytą (nurodoma sveikatos grupė) sveikatos grupę;

50.1.2. tinkamas privalomajai pradinei karo tarnybai;

50.1.3. netinkamas privalomajai pradinei karo tarnybai pagal nustatytą (nurodoma sveikatos grupė) sveikatos grupę;

50.1.4. laikinai atidėti privalomąją pradinę karo tarnybą, skirti pakartotinę medicinos ekspertizę (nurodoma data);

50.2. dėl karo prievolininko tinkamumo pagal sveikatos būklę atlikti privalomąją karo tarnybą paskelbus mobilizaciją:

50.2.1. tinkamas privalomajai karo tarnybai paskelbus mobilizaciją pagal nustatytą (nurodoma sveikatos grupė) sveikatos grupę;

50.2.2. netinkamas privalomajai karo tarnybai paskelbus mobilizaciją pagal nustatytą (nurodoma sveikatos grupė) sveikatos grupę;

50.2.3. laikinai atidėti privalomąją karo tarnybą paskelbus mobilizaciją, skirti pakartotinę medicinos ekspertizę (nurodoma data);

50.3. dėl karo prievolininko tinkamumo pagal sveikatos būklę atlikti nenuolatinę karo tarnybą parengtojo rezervo kariniame vienete:

50.3.1. tinkamas nenuolatinei karo tarnybai parengtojo rezervo kariniame vienete pagal nustatytą (nurodoma sveikatos grupė) sveikatos grupę;

50.3.2. netinkamas nenuolatinei karo tarnybai parengtojo rezervo kariniame vienete pagal nustatytą (nurodoma sveikatos grupė) sveikatos grupę;

50.3.3. laikinai atidėti tarnybą parengtojo rezervo kariniame vienete, skirti pakartotinę medicinos ekspertizę (nurodoma data);

50.4. dėl karo prievolininko tinkamumo pagal sveikatos būklę atlikti tarnybą aktyviajame rezerve:

50.4.1. tinkamas tarnybai aktyviajame rezerve pagal nustatytą (nurodoma sveikatos grupė) sveikatos grupę;

50.4.2. netinkamas tarnybai aktyviajame rezerve pagal nustatytą (nurodoma sveikatos grupė) sveikatos grupę;

50.4.3. laikinai atidėti tarnybą aktyviajame rezerve, skirti pakartotinę medicinos ekspertizę (nurodoma data);

50.5. dėl šaulio tinkamumo pagal sveikatos būklę atlikti šaulio tarnybą koviniame būryje (šaulio, tarnaujančio koviniame būryje, sveikatos reikalavimai turi atitikti aktyviojo rezervo kario sveikatos reikalavimus):

50.5.1. tinkamas šaulio tarnybai koviniame būryje pagal nustatytą (nurodoma sveikatos grupė) sveikatos grupę;

50.5.2. netinkamas šaulio tarnybai koviniame būryje pagal nustatytą (nurodoma sveikatos grupė) sveikatos grupę;

50.5.3. laikinai atidėti šaulio tarnybą koviniame būryje, skirti pakartotinę medicinos ekspertizę (nurodoma data);

50.6. dėl asmens tinkamumo pagal sveikatos būklę atlikti kariūnų tarnybą:

50.6.1. tinkamas kariūnų tarnybai pagal nustatytą (nurodoma sveikatos grupė) sveikatos grupę;

50.6.2. netinkamas kariūnų tarnybai, bet tinkamas profesinei ir (ar) privalomajai pradinei karo tarnybai pagal nustatytą (nurodoma sveikatos grupė) sveikatos grupę;

50.6.3. netinkamas kariūnų tarnybai pagal nustatytą (nurodoma sveikatos grupė) sveikatos grupę;

50.6.4. laikinai atidėti kariūnų tarnybą, skirti pakartotinę medicinos ekspertizę (nurodoma data);

50.7. dėl asmens tinkamumo pagal sveikatos būklę atlikti profesinę karo tarnybą:

50.7.1. tinkamas profesinei karo tarnybai pagal nustatytą (nurodoma sveikatos grupė) sveikatos grupę;

50.7.2. netinkamas profesinei karo tarnybai pagal nustatytą (nurodoma sveikatos grupė) sveikatos grupę;

50.7.3. laikinai atidėti profesinę karo tarnybą, skirti pakartotinę medicinos ekspertizę (nurodoma data);

50.7.4. netinkamas profesinei karo tarnybai, bet tinkamas tarnybai rezerve pagal nustatytą (nurodoma sveikatos grupė) sveikatos grupę;

50.8. dėl asmens tinkamumo pagal sveikatos būklę atlikti tarnybą žvalgybos institucijoje pagal žvalgybos pareigūno tarnybos sutartį:

50.8.1. tinkamas tarnybai žvalgybos institucijoje pagal žvalgybos pareigūno tarnybos sutartį pagal nustatytą (nurodoma sveikatos grupė) sveikatos grupę;

50.8.2. netinkamas tarnybai žvalgybos institucijoje pagal žvalgybos pareigūno tarnybos sutartį pagal nustatytą (nurodoma sveikatos grupė) sveikatos grupę.

VII SKYRIUS

BAIGIAMOSIOS NUOSTATOS

51. Ekspertiniai nutarimai gali būti skundžiami teismui Lietuvos Respublikos administracinių bylų teisenos įstatymo nustatyta tvarka per vieną mėnesį skaičiuojant nuo dienos, kurią asmuo buvo informuotas apie priimtą ekspertinį nutarimą.

52. Asmens duomenys, renkami įgyvendinant Nuostatus, tvarkomi sveikatos tikrinimo, atrankos pagal sveikatos būklę, sveikatos sutrikimo sunkumo laipsnio nustatymo ir krašto apsaugos sistemos institucijų ir įstaigų vidaus administravimo tikslais. Nuostatuose nurodyti dokumentai saugomi Lietuvos vyriausiojo archyvaro nustatyta tvarka ir terminais. Informacija apie asmens duomenų tvarkymą krašto apsaugos sistemoje pateikiama Krašto apsaugos ministerijos interneto svetainėje www.kam.lt.

––––––––––––––––––––

Priedo pakeitimai:

Nr. 604, 2007-06-13, Žin., 2007, Nr. 72-2843 (2007-06-30), i. k. 1071100NUTA00000604

Nr. 379, 2016-04-13, paskelbta TAR 2016-04-21, i. k. 2016-10145

Nr. 476, 2019-05-15, paskelbta TAR 2019-05-20, i. k. 2019-07958

Pakeitimai:

1.

Lietuvos Respublikos Vyriausybė, Nutarimas

Nr. 604, 2007-06-13, Žin., 2007, Nr. 72-2843 (2007-06-30), i. k. 1071100NUTA00000604

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

2.

Lietuvos Respublikos Vyriausybė, Nutarimas

Nr. 928, 2007-09-05, Žin., 2007, Nr. 97-3923 (2007-09-13), i. k. 1071100NUTA00000928

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" papildymo ir įgaliojimų suteikimo įgyvendinant Lietuvos Respublikos krašto apsaugos sistemos organizavimo ir karo tarnybos įstatymo 65 straipsnio 5 dalį

3.

Lietuvos Respublikos Vyriausybė, Nutarimas

Nr. 372, 2009-04-29, Žin., 2009, Nr. 54-2145 (2009-05-12), i. k. 1091100NUTA00000372

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

4.

Lietuvos Respublikos Vyriausybė, Nutarimas

Nr. 379, 2010-04-07, Žin., 2010, Nr. 41-1973 (2010-04-10), i. k. 1101100NUTA00000379

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

5.

Lietuvos Respublikos Vyriausybė, Nutarimas

Nr. 534, 2011-04-27, Žin., 2011, Nr. 57-2713 (2011-05-12), i. k. 1111100NUTA00000534

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

6.

Lietuvos Respublikos Vyriausybė, Nutarimas

Nr. 1499, 2011-12-21, Žin., 2011, Nr. 159-7525 (2011-12-24), i. k. 1111100NUTA00001499

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

7.

Lietuvos Respublikos Vyriausybė, Nutarimas

Nr. 1580, 2012-12-28, Žin., 2013, Nr. 1-1 (2013-01-03), i. k. 1121100NUTA00001580

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 "Dėl Karinės medicinos ekspertizės nuostatų patvirtinimo" pakeitimo

8.

Lietuvos Respublikos Vyriausybė, Nutarimas

Nr. 122, 2014-02-12, paskelbta TAR 2014-02-14, i. k. 2014-01518

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 „Dėl Karinės medicinos ekspertizės nuostatų patvirtinimo“ pakeitimo

9.

Lietuvos Respublikos Vyriausybė, Nutarimas

Nr. 997, 2015-09-16, paskelbta TAR 2015-09-22, i. k. 2015-14043

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 „Dėl Karinės medicinos ekspertizės nuostatų patvirtinimo“ pakeitimo

10.

Lietuvos Respublikos Vyriausybė, Nutarimas

Nr. 379, 2016-04-13, paskelbta TAR 2016-04-21, i. k. 2016-10145

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 „Dėl Karinės medicinos ekspertizės nuostatų patvirtinimo“ pakeitimo

11.

Lietuvos Respublikos Vyriausybė, Nutarimas

Nr. 97, 2017-02-08, paskelbta TAR 2017-02-13, i. k. 2017-02497

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 „Dėl Karinės medicinos ekspertizės nuostatų patvirtinimo“ pakeitimo

12.

Lietuvos Respublikos Vyriausybė, Nutarimas

Nr. 476, 2019-05-15, paskelbta TAR 2019-05-20, i. k. 2019-07958

Dėl Lietuvos Respublikos Vyriausybės 2002 m. liepos 12 d. nutarimo Nr. 1125 „Dėl Karinės medicinos ekspertizės nuostatų patvirtinimo“ pakeitimo